ক্ল্যান্সি ফার্নান্দো
ক্ল্যান্সি ফার্নান্দো (সিংহলি: ක්ලැන්සි ෆර්නැන්ඩෝ; ১৯৩৮-১৯৯২) শ্রীলঙ্কা নৌবাহিনীর একজন অ্যাডমিরাল ছিলেন। ১৯৯১ সালের ১ নভেম্বর তিনি ভাইস অ্যাডমিরাল পদবীতে শ্রীলঙ্কীয় নৌবাহিনীর কমান্ডার হিসেবে দায়িত্ব গ্রহণ করেন, ১৯৯২ সালের ১৬ই নভেম্বর তিনি তামিল জঙ্গি গোষ্ঠী এলটিটিইর বোমা হামলায় নিহত হন। ক্ল্যান্সি ফার্নান্দো শ্রীলঙ্কার একমাত্র নৌ কমান্ডার যিনি খুন হয়েছিলেন। তাকে মরণোত্তর পূর্ণ অ্যাডমিরাল পদবী প্রদান করা হয়।